CELEX: 62013CN0587
Language: da
Date: 2013-11-20 00:00:00
Title: Sag C-587/13 P: Appel iværksat den 20. november 2013 af Banco Bilbao Vizcaya Argentaria, S.A. til prøvelse af kendelse afsagt af Retten (Ottende Afdeling) den 9. september 2013 i sag T-429/11, Banco Bilbao Vizcaya Argentaria mod Kommissionen

18.1.2014   
            
            
               DA
            
            
               Den Europæiske Unions Tidende
            
            
               C 15/12
            
         Appel iværksat den 20. november 2013 af Banco Bilbao Vizcaya Argentaria, S.A. til prøvelse af kendelse afsagt af Retten (Ottende Afdeling) den 9. september 2013 i sag T-429/11, Banco Bilbao Vizcaya Argentaria mod Kommissionen
   (Sag C-587/13 P)
   2014/C 15/17
   Processprog: spansk
   
      Parter
   
   
      Appellant: Banco Bilbao Vizcaya Argentaria, S.A. (ved abogados J. Ruiz Calzado, M. Núnez Müller og J. Domínguez Pérez)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Den appellerede kendelse ophæves.
            
         
               —
            
            
               Annullationssøgsmålet i sag T-429/11 antages til realitetsbehandling, og sagen hjemvises til Retten med henblik på, at denne træffer afgørelse om sagens realitet.
            
         
               —
            
            
               Kommissionen tilpligtes at betale sagens omkostninger i forbindelse med sagens behandling ved de to instanser.
            
         
      Anbringender og væsentligste argumenter
   
   
               1)
            
            
               Retten har tilsidesat EU-retten ved sin fortolkning af retspraksis vedrørende begrebet faktisk støttemodtager i forbindelse med undersøgelsen af, om sager til prøvelse af afgørelser, der erklærer en støtteordning ulovlig og uforenelig, kan antages til realitetsbehandling. Nærmere bestemt:
               
                           —
                        
                        
                           Retten har fortolket retspraksis vedrørende begrebet faktisk støttemodtager fejlagtigt og har foretaget en urigtig gengivelse af de faktiske omstændigheder i forhold til de handler, der er foretaget af sagsøgeren efter den 21. december 2007.
                        
                     
                           —
                        
                        
                           Retten har endvidere begået en retlig fejl for så vidt angår de handler, der ligger forud for den 21. december 2007, da den fortolkede det i retspraksis anvendte begreb faktisk støttemodtager.
                        
                     
         
               2)
            
            
               Retten har begået en retlig fejl ved fortolkningen af artikel 263 TEUF, stk. 4, in fine. Retten gør sig skyldig i en retsvildfarelse ved at fastslå, at afgørelser på området for statsstøtteordninger som den omtvistede kræver gennemførelsesforanstaltninger i henhold til den nye traktatbestemmelse.
            
         
               3)
            
            
               Retten har begået en retlig fejl ved at afsige en kendelse, der tilsidesætter retten til effektive retsmidler. Den appellerede kendelse bygger på et udelukkende teoretisk begreb vedrørende denne ret, der har forhindret sagsøgeren i på behørig vis at få adgang til en domstol, og som har forårsaget en tilsidesættelse af retten til en præjudiciel afgørelse vedrørende den omtvistede afgørelse.